पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. घरेलू गैस की कालाबाजारी की बढ़ती शिकायतों के मद्देनजर भारत गैस कंपनी ने अब मोबाइल से ही गैस बुकिंग देने का निर्णय लिया है। इसके तहत कंपनी के पास उपभोक्ता के मोबाइल नंबर का पंजीकरण होना जरूरी है।
कंपनी के आदेशानुसार इन दिनों प्रदेशभर में संचालित भारत गैस एजेंसियों के कर्मचारी उपभोक्ताओं को मोबाइल द्वारा संदेश भेज रहे हैं। साथ ही सूचना पट्ट पर भी जानकारी दी जा रही है कि लैंडलाइन या अन्य किसी मोबाइल नंबर से फोन करने पर गैस बुक नहीं होगी। उपभोक्ता को गैस चाहिए तो अपना एक मोबाइल नंबर जरूर पंजीकृत कराएं।
ऐसे काम करेगी आईवीआरएस प्रणाली
भारत गैस कंपनी के इंटरेक्टिव वायस रिस्पांस सिस्टम (आईवीआरएस) के अनुसार ही घरेलू व व्यावसायिक गैसों की बुकिंग होगी। इसके तहत कंप्यूटर में उपभोक्ता के मोबाइल नंबर का पंजीकरण किया जाएगा। फिर, जब उपभोक्ता गैस बुकिंग कराने के लिए अपने मोबाइल नंबर से कंपनी के डीलर को संपर्क करेगा तो उससे कुछ सवाल पूछे जाएंगे। इन सवालों के उपयुक्त जवाब देने के बाद ही गैस की बुकिंग होगी। इसके अलावा, जब आपके घर पर गैस पहुंच जाएगी तो उसकी रिपोर्ट भी उपभोक्ता के पंजीकृत मोबाइल नंबर पर मिल जाएगी।
उपभोक्ताओं को होगा फायदा
घरेलू गैस की कालाबाजारी पर रोक लगाने की दिशा में कंपनी की यह अच्छी पहल है। मोबाइल द्वारा गैस बुक कराने से उपभोक्ता को भी बहुत फायदा होगा, क्योंकि केंद्र सरकार की योजना के तहत प्रति सिलेंडर सब्सिडी का पैसा इलेक्ट्रॉनिक हस्तांतरण से सीधा उसके खाते में चला जाएगा।
हरीश, डीलर, भारत गैस कंपनी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn